Dγa yefka tiṭ-is γer uxxam n Bab idurar, iwala kra seddaw-as yettbin-as-d d azegzaw. yeqmec allen-is, yuγal yeldi-tent; yenna d yiman-is:d acu-t wagi? D tidett d aman neγ d target i ttergu, d nekk tedduγ deg ubrid. Neγ ur ttwaliγ ara nezzeh, acku mazal ur d-tefrari ara tafat . Argaz yeqqim, yettrağu ad tefrari tafat. Kra kan, iwala d aman, d tidett yernu mačči kan drus.yeqmec allen-is, yeldi-tent, yifa d tidett d aman. Argaz yenna d yiman-is: d aman, d aman! Argaz isers ifassen-is γef uqerru-is, yekker yettsuγu: Ay at taddart, ffγet-d! ay at taddart, ffγet-d! At taddart slan i tiγri n urgaz-nni, γilen d times i yekkren deg kra n uxxam neγ teḍra twaγit tameqqrant. Dγa at taddart akk, am umγar am temγart, am tmeṭṭut am urgaz, am uqcic am teqcict, ffγen γer ubrid ad walin d acu yedran.Argaz- nni mazal yessker afernas.